Diari Oficial de la Generalitat Valenciana


Sumari del DOGV 8408, del 23-10-2018 (2018/9710)

Extracte de la Resolució de 30 de juliol de 2018, de la vicerectora d'Innovació i Transferència, per la qual es convoquen i s'estableixen les bases reguladores de les ajudes a l'estudiantat de la Universitat de València amb discapacitat i/o amb necessitats especials derivades d'una discapacitat per a la pràctica d'activitats esportives de competició durant el primer quadrimestre del curs 2018-2019.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8408

Data del DOGV
:   23-10-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/9710


Data del document
:   30-07-2018

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 30 de juliol de 2018, de la vicerectora d'Innovació i Transferència, per la qual es convoquen i s'estableixen les bases reguladores de les ajudes a l'estudiantat de la Universitat de València amb discapacitat i/o amb necessitats especials derivades d'una discapacitat per a la pràctica d'activitats esportives de competició durant el primer quadrimestre del curs 2018-2019. [2018/9710]  
  
BDNS (identif.): 419885.  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Estudiantat que haja participat en competicions esportives oficials de mitjà o alt nivell, matriculat en centres propis de la Universitat de València que cursen estudis conduents a l'obtenció del títol de grau, llicenciat, enginyer, diplomat, enginyer tècnic o títol oficial de màster o doctorat en la seua fase docent, inclosos els estudis d'adaptació i complements de formació per a titulats de primer cicle universitari durant el curs 2018/2019. L'estudiantat sol·licitant haurà d'estar matriculat com a mínim a temps parcial (de 24 a 36 crèdits) en el curs 2018-2019. El nombre mínim d'assignatures o crèdits fixats en aquest apartat no serà exigible en el cas d'estudiants que, per a finalitzar els seus estudis, els quedaren un nombre d'assignatures o crèdits inferior a l'esmentat nombre mínim o que s'hagen incorporat al primer curs del grau, màster o doctorat. L'estudiantat ha d'acreditar la superació d'almenys el 50 % del total de crèdits matriculats en el curs anterior, mitjançant un certificat acadèmic oficial; i aportar el certificat de notes de la prova d'accés, en el cas de estudiants de primer curs. L'estudiantat procedent d'una altra titulació, certificat acadèmic oficial.  
  
La sol·licitud s'acompanyarà de les acreditacions esportives que s'estableixen en les bases i del certificat que acredite un grau de discapacitat superior o igual al 33 %.  
  
Segon. Objecte  
És objecte d'aquestes ajudes donar suport a l'alumnat de la Universitat de València amb discapacitat, que siga esportista de mitjana o alta competició, per a realitzar activitats esportives de competició en el primer quadrimestre del curs 2018-2019.  
  
Tercer. Bases reguladores  
La convocatòria, bases reguladores i model de sol·licitud de les ajudes a alumnat de la Universitat de València amb discapacitat i/o amb necessitats especials derivades d'una discapacitat per a la pràctica d'activitats esportives de competició durant el primer quadrimestre del curs 2018-2019, estan publicades en la URL:   
http://www.sefuv.com/catedradivinapastora/   
i en el tauler oficial d'anuncis de la UV:   
http://tauler.uv.es  
  
Quart. Quantia  
Les ajudes es financen a càrrec del capítol IV del pressupost de la Càtedra Divina Pastora d'Esport Adaptat de la Universitat de València per al 2018, orgànica 7623290718, per un import de tres mil euros (3000 €). Es procedirà al repartiment íntegre de les ajudes i serà directament proporcional als punts obtinguts.  
  
Cinqué. Termini de presentació de sol·licituds  
El termini per a la presentació de sol·licituds comença l'endemà de la publicació en el Diari Oficial de la Generalitat Valenciana i finalitza als 15 dies hàbils.  
  
  
Sisé. Altres dades  
La relació de persones seleccionades es comunicarà a les persones interessades i es farà pública, amb efecte de notificació, en el tauler oficial d'anuncis de la Universitat de València   
http://tauler.uv.es  
  
València, 30 de juliol de 2018.- La rectora, p. d. (DOGV 09.07.2018), la vicerectora d'Innovació i Transferència: M.ª Dolores Real García.